CELEX: 22011X0819(01)
Language: hu
Date: 2011-08-18 00:00:00
Title: Egyetértési megállapodás az Európai Bizottság és az Állat-egészségügyi Világszervezet közötti általános kapcsolatokról

19.8.2011   
            
            
               HU
            
            
               Az Európai Unió Hivatalos Lapja
            
            
               C 241/1
            
         Egyetértési megállapodás az Európai Bizottság és az Állat-egészségügyi Világszervezet közötti általános kapcsolatokról
   2011/C 241/01
   az EURÓPAI BIZOTTSÁG, a továbbiakban Bizottság és
   az ÁLLAT-EGÉSZSÉGÜGYI VILÁGSZERVEZET,
   a továbbiakban OIE,
   AZZAL AZ ELHATÁROZÁSSAL, hogy
   
               —
            
            
               továbbfejlesszék – a hivatalosan a Bizottság és az OIE közötti, 2004-ben történt levélváltás által megalapozott – az elmúlt években elmélyített együttműködésüket,
            
         FIGYELEMBE VÉVE, hogy
   
               —
            
            
               a Bizottság megfigyelői státuszt kapott az OIE-ben,
            
         
               —
            
            
               a Bizottság és az Állat-egészségügyi Világszervezet 2010-ben keretmegállapodást kötött a szokványos hozzájárulási megállapodás kiigazítása és az egyedi hozzájárulási megállapodásokkal kapcsolatos szerződéses tárgyalások egyszerűsítése céljából,
            
         
               —
            
            
               a Bizottság és az Állat-egészségügyi Világszervezet tovább kívánják fejleszteni együttműködésüket, és különösen fontosnak tartják az információcsere folyamatának szabályozottabbá tételét, amit már 2010-es levélváltásukban is megerősítettek,
            
         A KÖVETKEZŐKBEN ÁLLAPODTAK MEG:
   
               1.
            
            
               A Bizottság kapcsolattartót biztosít az OIE-val való technikai és szakirányú egyeztetéshez. A kapcsolattartó a Bizottság állat-egészségügyért és állatjólétért felelős igazgatóságához tartozik.
            
         
               2.
            
            
               
                           a)
                        
                        
                           Az OIE a kapcsolattartón keresztül keresi meg a Bizottságot technikai és szakirányú kérdésekkel. Az OIE a szakértői találkozók jelentéseire és napirendjére vonatkozó közleményeket, kérdőíveket, valamint konferencia-felhívásokat és -meghívókat küld a kapcsolattartónak. A Bizottság más tisztviselőit közvetlenül érintő technikai vagy szakirányú közlemények esetében az OIE a levelezés másolatát elküldi a kapcsolattartónak.
                        
                     
                           b)
                        
                        
                           A Bizottság minden megkeresést az OIE főigazgatójának címez. A Bizottság a technikai és szakirányú konferencia-felhívásokra és -meghívókra vonatkozó közleményeket az OIE főigazgatójának küldi meg. Az OIE más tisztviselőit közvetlenül érintő kommunikáció esetében a Bizottság a levelezés másolatát elküldi az OIE főigazgatójának. A Bizottság tudomásul veszi, hogy az OIE európai régióját érintő technikai vagy szakirányú kérdésekkel az OIE brüsszeli szubregionális irodája foglalkozik.
                        
                     
         
               3.
            
            
               
                           a)
                        
                        
                           Az OIE tudomásul veszi, hogy a kapcsolattartó vagy annak képviselője az alábbi eseményeken részt vesz:
                           
                                       —
                                    
                                    
                                       OIE ülések, találkozók és konferenciák,
                                    
                                 
                                       —
                                    
                                    
                                       az OIE Állat-egészségügyi és Állatjóléti Világalapítványának tanácsadó bizottságában két fővel, a pénzügyi előírások betartása mellett,
                                    
                                 
                                       —
                                    
                                    
                                       a határokon át terjedő betegségek elleni fokozott küzdelem globális keretrendszerének (Global Framework for the progressive control of Transboundary Animal Diseases) globális operatív bizottságában legalább két kísérő szakértővel.
                                    
                                 
                     
                           b)
                        
                        
                           A Bizottság tudomásul veszi, hogy az OIE főigazgatója vagy egy képviselője részt vesz az élelmiszerlánc, valamint az állat- és növényegészségügy kérdéseivel foglalkozó konzultatív csoport és különösen annak állat-egészségügyi tanácsadó bizottsága munkájában.
                        
                     
         
               4.
            
            
               
                           a)
                        
                        
                           A Bizottság támogatja szakértőinek technikai vagy szakirányú OIE konferenciákon és találkozókon való részvételét, beleértve az ad hoc csoportokban és munkacsoportokban magánszakértőként való részvételüket is;
                        
                     
                           b)
                        
                        
                           Az OIE támogatja szakértőinek a Bizottság által szervezett technikai vagy szakirányú bizottsági találkozókon, képzéseken vagy konferenciákon való részvételét.
                        
                     
         
      Készült két példányban Brüsszelben, 2011. augusztus 18-án.
      
         
            Az Európai Bizottság részéről
         
         John DALLI
         
            a Bizottság tagja
         
      
      
         
            Az Állat-egészségügyi Világszervezet részéről
         
         Bernard VALLAT
         
            főigazgató